rejauldu/bengali-wikipedia huggingface dataset:
নাঙাল দেওয়াত () ভারতের ন্যাশনাল ক্যাপিটাল টেরিটোরি অফ দিল্লী রাজ্যের দক্ষিণ পশ্চিম জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে নাঙাল দেওয়াত শহরের জনসংখ্যা হল ১৩,১৬৮ জন। এর মধ্যে পুরুষ ৫৬%, এবং নারী ৪৪%।  এখানে সাক্ষরতার হার ৬৪%,। পুরুষদের মধ্যে সাক্ষরতার হার ৭৩%, এবং নারীদের মধ্যে এই হার ৫২%। সারা ভারতের সাক্ষরতার হার ৫৯.৫%, তার চাইতে নাঙাল দেওয়াত এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:দিল্লির পাড়া
আবু মুহাম্মদ আল-হুসাইন ইবনে মাস’উদ ইবনে মুহাম্মদ আল-ফাররা’ আল-বাগাভী (জন্ম ৪৩৩ অথবা ৪৩৬ হিজরি এবং মৃত্যু ১১২২ খ্রিঃ) একজন বিখ্যাত ইরানি মুসলিম মুফাসসির, হাদিসশাস্ত্রবিদ এবং শাফেয়ী আইনের বিশেষজ্ঞ।   জীবনী  আল-বাগাভী তাঁর সবচেয়ে গুরুত্বপূর্ণ রচনা “তাফসীর আল-বাগাভী”-এর জন্য খ্যাত। তিনি তার পিতৃনিবাস বাঘ বা বাঘশুর (তখন ইরানের অন্তর্গত ছিল) –এর জন্য আল-বাগাভী নামে পরিচিত। তিনি বাঘশুরে এবং পরে হেরাত ও মারওয়ার রুদে বসবাস করেন। তিনি মারওয়ার রুদে ১১২২ খ্রিস্টাব্দে মৃত্যুবরণ করেন।  তিনি তার হাদিস সংকলন শারহে আল-সুন্নাহ এবং মাসাবিহ আল সুন্নাহ-এর জন্য. বিশেষভাবে পরিচিত যা পরে আল-তিব্রিযির(মৃত্যুঃ ৭৪১ হিঃ) সংকলনের সাথে যুক্ত হয়ে “মিশকাতুল মাসাবিহ” নামে প্রসিদ্ধ। তিনি আল-হুসাইন ইবনে মুহাম্মদ আল-মারওয়া আল-রুদির ছাত্র ছিলেন।   রচনাসমূহ   তাফসীর আল-বাগাভীঃ আল-মুসাম্মা মা’আলিম আল-তানজিল(تفسير البغوي : المسمى : معالم التنزيل)  আল-তাহজিব ফি ফিকহ আল-ইমাম আল-শাফি(التهذيب في فقه الإمام الشافعي)  শারহে আল-সুন্নাহ (شرح السنة)  মাসাবিহ আল-সুন্নাহ (مصابيح السنة)  আল-আনওয়ার ফি শামাইল আল-নাবি আল-মুখতার (الأنوار في شمائل النبي المختار )  আল-জামে বায়ান আল-সাহিহাইন (الجمع بين الصحيحين)  আল-আরবা ইন হাদিসান (الأربعين حديثاً)  মাজমুয়াহ মিন আল-ফাতাওয়া (مجموعة من الفتاوى)   তথ্যসূত্র   alt=Stub icon|30x30pxThis article about an Islamic scholar is a stub. You can help Wikipedia by expanding it. v  t  e  বিষয়শ্রেণী:১১২২-এ মৃত্যু বিষয়শ্রেণী:মুহাদ্দিস বিষয়শ্রেণী:মুসলিম পণ্ডিত বিষয়শ্রেণী:মুফাসসির বিষয়শ্রেণী:সুন্নি ইসলামের পণ্ডিত বিষয়শ্রেণী:শাফিঈ ব্যক্তি বিষয়শ্রেণী:১০৪০-এর দশকে জন্ম বিষয়শ্রেণী:১১শ শতাব্দীর ইসলামের মুসলিম পণ্ডিত বিষয়শ্রেণী:১১শ শতাব্দীর আইনজ্ঞ বিষয়শ্রেণী:১২শ শতাব্দীর আইনজ্ঞ
উখরুল (Ukhrul, Pron:/ˈuːkˌɹəl or ˈuːkˌɹʊl/) উত্তর-পূর্ব ভারতের মণিপুর রাজ্যের একটি অন্যতম জেলা। এই জেলাটি মণিপুরের রাজধানী ইম্ফল থেকে ৮৪ কিলোমিটার উত্তর-পূর্ব দিকে অবস্থিত।   ইতিহাস  ১৯১৯ সালে ব্রিটিশ শাসনের সময় উখরুল জেলাকে এক মহকুমা হিসাবে রাখা হয়েছিল। ১৯৬৯ সালে ভারত সরকার এই জেলাকে 'মণিপুর পূর্ব' জেলা নাম দিয়ে পূর্ণাঙ্গ জেলার মর্যাদা দেয়। ভাষাতত্ত্বের দিক থেকে উখরুলের মূল অধিবাসী তাংখুল নাগারা চীনা-তিব্বতীয় গোষ্ঠীর তিব্বতীয়-বর্মা বিভাগের অন্তর্ভুক্ত। এই সূত্রই তাদের ঐতিহাসিকভাবে উত্তরের চীন এবং তিব্বতীয় মূলের বলে ইঙ্গিত দেয়। তাংখুলদের অন্যতম প্রাচীন মূল চীন জিজিয়াং অঞ্চলের হুয়াংহো এবং য়াংজে নদীর উপত্যকা বলে জানা যায়। জীবন-নির্বাহের সহজ পথের সন্ধানে তাঁরা বিভিন্ন শহরে অভিবাসন করে। এর একটা শাখা এসে দক্ষিণে মায়ানমার যায়। তাংখুলকে ধরে অন্যান্য নাগা জনজাতি মায়ানমার থেকে এসে মণিপুর, নাগাল্যান্ড, অসম এবং অরুণাচল প্রদেশে বসতি স্থাপন করে।   ভৌগোলিক অবস্থান  থাম্ব|উখরুল জেলার অন্তর্গত হুইচু গাঁওথাম্ব|শিরুই লিলি উখরুল জেলার সদর শহর উখরুল। এই শহরের মোট অধিবাসী ৭৫,০০০ বলে জানা যায়। উখরুল জেলায় অবস্থিত শিরুই কাছং পর্বতে পাওয়া শিরুই লিলি (লিলিয়ান ম্যাকলিনি শিলি), এবং খাংখুই মাংসোর গুহা জেলাটির অন্যতম আকর্ষণ।   প্রশাসন  উখরুল জেলার মহকুমাসমূহ হচ্ছে:  উখরুল  লাংছং-মাইফাই  চিংগাই  জেছামি   যাতায়াত  জেলাটির সদর শহর উখরুল ১৫০ নং জাতীয় সড়ক ইম্ফলের সাথে সংযুক্ত। এই সড়কই জেছামির মধ্য দিয়ে উখরুলকে কোহিমার সাথে সংযুক্ত করেছে।   জনসংখ্যা   ২০১১ সালের লোকগণনা অনুসারে উখরুল জেলার জনসংখ্যা ১,৮৩,১১৫ জন। জনসংখ্যার দিক থেকে ভারতের মোট ৬৪০টি জেলার ভিতর এই জেলার স্থান ৫৯৩তম। এই জেলার জনবসতির ঘনত্ব প্রতি বর্গ কিলোমিটারে ৪০ জন। ২০০১-২০১১ দশকে জেলাটির মোট জনসংখ্যা বৃদ্ধির হার ছিল ৩০.০৭% উখরুলের প্রতি ১০০০ জন পুরুষের বিপরীতে মহিলার সংখ্যা ৯৪৮ জন এবং সাক্ষরতার হার ৮১.৮৭%। উখরুলের সংখ্যাগরিষ্ঠ লোক তাংখুল জনজাতির।   ভাষা  উখরুল জেলাত ব্যবহৃত মূল ভাষাসমূহ হচ্ছে:  তাংখুল ভাষা  চরবুং ভাষা  পশ্চুরি ভাষা  তারাও ভাষা   সংস্কৃতি  উখরুল জেলায় তাংখুলরা বিভিন্ন উৎসব পালন করে। এর ভিতর উল্লেখযোগ্য হচ্ছে বীজ বোনার সময় পালন করা লুইরা উৎসব, ক্ষেতের কাজ থেকে ফসল ফলনের সময় পালন করা মাংখাপ উৎসব, মৃতকে সম্মান জানিয়ে উদ্‌যাপন করা থিশম উৎসব এবং ফসল কাটার পর উদ্‌যাপন করা থারিও উৎসব।   শিক্ষা  ১৮৯৬ সালে খ্রীষ্টান মিশনারী রেভারেন্ড উইলিয়াম পেটিগ্রিউ উখরুল জেলার প্রথম বিদ্যালয় স্থাপন করেছিলেন। বর্তমান জনসংখ্যার ৯০% শিক্ষিত লোক উখরুল নগর ইম্ফলের পর মণিপুরের শিক্ষা দীক্ষার ক্ষেত্রে অন্যতম অগ্রণী নগর। এই নগরের উল্লেখযোগ্য শিক্ষা প্রতিষ্ঠানসমূহ হল সেক্রেড হার্ট উচ্চতর মাধ্যমিক বিদ্যালয়, এলিস খ্রীষ্টিয়ান উচ্চতর মাধ্যমিক বিদ্যালয়, লিটল এঞ্জেল বিদ্যালয়, ব্লেসো মন্টেশ্বরী বিদ্যালয়, পাটকাই একাডেমী ইত্যাদি।   তথ্যসূত্র    বহিঃসংযোগ       Ukhrul, India page at Falling Rain Genomics    বিষয়শ্রেণী:মণিপুরের জেলা বিষয়শ্রেণী:ভারতের সংখ্যালঘু ঘনীভূত জেলা
ভয়াল হলো ২০২৪ সালের মুক্তিপ্রাপ্ত বিপ্লব হায়দার পরিচালিত একটি মারপিট ও প্রণয়ধর্মী  বাংলাদেশী পূর্ণদৈর্ঘ্য চলচ্চিত্র। এতে প্রধান ভূমিকায় অভিনয় করেন ইরফান সাজ্জাদ, আইশা খান। যা ২৯ নভেম্বর ২০২৪ সালে প্রেক্ষাগৃহে মুক্তি পায়।   অভিনয়শিল্পী   ইরফান সাজ্জাদ - সুজন  আইশা খান - বকুল  গোলাম ফরিদা ছন্দা - শেলী  লুৎফর রহমান জর্জ - পুঁজি প্রধান  ম্যাক বাদশাহ  পারভেজ সুমন  মোহাম্মদ ইকবাল  রাজু খান  শওকত সজল  কানন ইয়াসিন  আফজাল হোসেন  সাইফুল ইসলাম  নাবিলা আলম পলিন   সঙ্গীত  চলচ্চিত্রের সংগীত পরিচালনা করেন আরফাতুল হাসান শান্ত। গীতিকার ও সুরকার পুলক অনীল।   মুক্তি  ভয়াল ২০২৪ সালের ২৯ নভেম্বর বাংলাদেশের প্রেক্ষাগৃহে মুক্তি পেয়েছে।   তথ্যসূত্র    বহিঃসংযোগ         বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলাদেশী মারপিটধর্মী চলচ্চিত্র বিষয়শ্রেণী:২০২৪-এর অ্যাকশন চলচ্চিত্র
গোর-এ-শহীদ ঈদগাহ ময়দান বাংলাদেশের দিনাজপুরের অবস্থিত একটি ঈদগাহ ময়দান। এটি দক্ষিণ এশিয়ার সবচেয়ে বড় ঈদগাহ ময়দান। ২০২২  সালে অনুষ্ঠিত ঈদুল ফিতরের জামাতে এখানে প্রায় ৬ লাখ মুসল্লি একসাথে নামাজ আদায় করেছেন। জামাতে ইমামতি করেন দিনাজপুর জেনারেল হাসপাতাল মসজিদের খতীব, দারুল উলুম আহমদাবাদ সরকার দিঘীর মোহতামীম মাও: শামসুল হক কাসেমী।  ইতিহাস বাংলাদেশের সবচেয়ে বড় ঈদগাহটি দিনাজপুরের গোর-এ-শহীদ বড় ময়দানে অবস্থিত। ১৯৪৭ সালে দেশ বিভাগের সময় হতে এ মাঠে ঈদের জামাত অনুষ্ঠিত হচ্ছে। তবে স্থায়ী কোনো মিম্বার সেখানে নির্মাণ করা হয়নি। জেলা প্রশাসন স্থায়ী ঈদগাহ মিম্বার নির্মাণ কাজ শুরু করেছিলো ২০১৫ সালে। ঈদগাহটির পরিকল্পনা ও অর্থায়ন করেছেন দিনাজপুর-৩ আসনের সংসদ সদস্য ও জাতীয় সংসদের হুইপ ইকবালুর রহিম। ২০১৭ সালে বাংলাদেশের বৃহত্তম ঈদ-উল-ফিতরের  জামাত এখানে অনুষ্ঠিত হয়েছিল। ২০১৭ সালে দেশের ৫ম  বৃহৎ ঈদ-উল-ফিতর জামাত  ৮:৪৫ মিনিটে অনুষ্ঠিত হয় যেখানে প্রায় ৬০০,০০০ মুসুল্লি অংশ নেয়। ঈদগাহের নিরাপত্তা নিশ্চিত করতে আইন প্রয়োগকারী সংস্থার সদস্যরা ছাড়াও আশপাশে ৫ শতাধিক পুলিশ সদস্য মোতায়েন করা হয়েছিল।সাত লক্ষাধিক মুসল্লির জন্য প্রস্তুত গোর এ শহীদ ময়দান | দৈনিক কালেরকন্ঠ|১১ আগস্ট, ২০১৯ ৬ষ্ঠ তম-উল-আযহার বৃহত্তম জামাত সকাল সাড়ে ৮ টায় দিনাজপুরের গোর-ই-শহীদ ঈদগাহ  ময়দানে প্রায় ৪ লক্ষ মুসল্লীর  অংশগ্রহণে অনুষ্ঠিত হয়।  অবকাঠামো থাম্ব|ডান ঈদগাহটি তৈরি করা হয়েছে মোগল স্থাপত্যরীতিতে। মেহরাবের উচ্চতা ৫৫ ফুট। ৫২ গম্বুজবিশিষ্ট এই ঈদগাহে রয়েছে দুটি মিনার, যাদের প্রতিটির উচ্চতা ৬০ ফুট। মাঝের গেট দুটি ৪৭ ফুট করে চওড়া। এতে খিলান আছে ৩২টি। ঈদগাহ তৈরিতে রড, সিমেন্ট, বালু ছাড়াও সিরামিক টাইলস ব্যবহার করা হয়েছে। প্রতিটি গম্বুজে আছে বৈদ্যুতিক সংযোগ। সন্ধ্যার পর থেকেই মিনারে নান্দনিক আলো জ্বালানো হয়। ঈদগাহ মাঠের দুধারে করা হয়েছে ওজুর ব্যবস্থা। ইসলামী ভাবগাম্ভীর্যে সমৃদ্ধ ইরাকের মসজিদে নববি, কুয়েত, ভারত, ইন্দোনেশিয়াসহ বিভিন্ন দেশের স্থাপনার আদলে এর আকৃতি দেওয়া হয়েছে। এই ঈদগাহ নির্মাণে প্রায় ৩ কোটি ৭৫ লাখ টাকা ব্যয় করা হয়েছে।   বাংলাদেশের সর্ববৃহৎ ঈদগাহ  এই ঈদগাহে ৭ লাখ মানুষ একসঙ্গে ঈদের নামাজ পড়তে পারে। ২০১৭ সালে গোর-ই শহীদ ময়দানে ঈদের প্রথম জামাতে প্রায় চার লাখ লোকের সমাগম হয়। কিশোরগঞ্জের শোলাকিয়ার ঈদগাহে একসঙ্গে নামাজ পড়তে পারেন দেড়লাখ থেকে দুই লাখ। তবে এখন মাঠের বাইরে রাস্তাঘাটে, বাড়িঘরের উঠানেও জামাত হয়। তাতে তিন লাখ পর্যন্ত লোক সমাগম হয়। শোলাকিয়া ঈদগাহের আয়তন সাত একর। অন্যদিকে দিনাজপুর গোর-ই শহীদ বড় ময়দানের আয়তন ২২ একর, তিনগুণেরো বেশি। সে হিসাবে এটি দেশের সবচেয়ে বড় ঈদগাহ।  জামাত   ১১ এপ্রিল ২০২৪ ঈদুল ফিতরে এখানে দেশের সর্ববৃহৎ ঈদ জামাত অনুষ্ঠিত হয়। এই জামাতে প্রায় ৬ লাখ মুসল্লী একসাথে নামাজ আদায় করেন।দিনাজপুরে দেশের সর্ববৃহৎ ঈদ জামাত, ইত্তেফাক, ১১ এপ্রিল ২০২৪ জামাতে ইমামতি করেন দিনাজপুর জেনারেল হাসপাতাল মসজিদের খতীব, দারুল উলুম আহমদাবাদ সরকার দিঘীর মোহতামীম মাও: শামসুল হক কাসেমী।  আরও দেখুন  ঈদগাহ  শোলাকিয়া ঈদগাহ ময়দান  তথ্যসূত্র   টীকাসমূহ   বহিঃসংযোগ  বিষয়শ্রেণী:দিনাজপুর জেলা বিষয়শ্রেণী:দিনাজপুর জেলার দর্শনীয় স্থান বিষয়শ্রেণী:ঈদগাহ
থাম্ব|বাম উসুয়াইয়া (, আ-ধ্ব-ব: [u'swaia]) আর্জেন্টিনার তিয়ের্‌রা দেল ফুয়েগো প্রদেশের রাজধানী এবং বিশ্বের দক্ষিণতম পৌর শহর। শহরটি তিয়ের্‌রা দেল ফুয়েগো দ্বীপের দক্ষিণভাবে একটি প্রশস্ত উপসাগরের উপকূলে অবস্থিত। শহরের উত্তরে মার্শাল পর্বতমালা এবং দক্ষিণে বিগল প্রণালী। বর্তমানে এখানে প্রায় ৬০ হাজার লোকের বাস।  উসুয়াইয়া নামটি স্থানীয় আদিবাসী আমেরিকান ভাষা ইয়ামানা থেকে এসেছে, যার অর্থ "পশ্চিম দিকে প্রবেশকারী উপসাগর"। ১৯শ শতকের শেষভাগ পর্যন্তও এখানে কেবল আদিবাসী ইয়ামানা জাতির লোকেরা বাস করত। তারপর থেকে ১৯৪৭ পর্যন্ত এটি সাজাপ্রাপ্ত অপরাধীদের একটি উপনিবেশ ছিল। ক্রোয়েশিয়া, ইতালি ও স্পেন এবং মূল আর্জেন্টিনীয় ভূখণ্ড থেকে অভিবাসীদের আগমনের ফলে অঞ্চলটির বিকাশ ঘটে। সরকার এর জন্য শুল্ক-মুক্ত পণ্য বেচাকেনার অনুমতি দেয়। শহরটি বর্তমানে অ্যান্টার্কটিকা অভিযান কিংবা হর্ন অন্তরীপ ঘিরে নৌবিহারের আরম্ভবিন্দু হিসেবে পর্যটকদের কাছে জনপ্রিয়। 450px|কেন্দ্র|থাম্ব   তথ্যসূত্র    বহিঃসংযোগ     Municipality of Ushuaia (অফিশিয়াল ওয়েবসাইট)   Online community of residents   Interactive city map (requires Flash)  বিষয়শ্রেণী:আর্জেন্টিনার শহর বিষয়শ্রেণী:আর্জেন্টিনার জনবহুল উপকূলীয় স্থান
মিগেল গুতিয়েরেস ওর্তেগা (; জন্ম: ২৭ জুলাই ২০০১; মিগেল গুতিয়েরেস নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনীয় ক্লাব জিরোনা এবং স্পেন জাতীয় অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।  ২০১৭ সালে, গুতিয়েরেস স্পেন অনূর্ধ্ব-১৬ দলের হয়ে স্পেনের বয়সভিত্তিক পর্যায়ে অভিষেক করেছেন।  প্রারম্ভিক জীবন মিগেল গুতিয়েরেস ওর্তেগা ২০০১ সালের ২৭শে জুলাই তারিখে স্পেনের মাদ্রিদে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল গুতিয়েরেস স্পেন অনূর্ধ্ব-১৬, স্পেন অনূর্ধ্ব-১৭, স্পেন অনূর্ধ্ব-১৮, স্পেন অনূর্ধ্ব-১৯, স্পেন অনূর্ধ্ব-২১ এবং স্পেন অনূর্ধ্ব-২৩ দলের হয়ে খেলার মাধ্যমে স্পেনের প্রতিনিধিত্ব করেছেন। ২০১৭ সালের ১৭ই ফেব্রুয়ারি তারিখে তিনি ইংল্যান্ড অনূর্ধ্ব-১৬ দলের বিরুদ্ধে ম্যাচে স্পেন অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/2824075 গুতিয়েরেস ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত স্পেন অলিম্পিক দলে স্থান পেয়েছেন।  তথ্যসূত্র  বহিঃসংযোগ    বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:জিরোনা ফুটবল ক্লাবের খেলোয়াড় বিষয়শ্রেণী:স্পেনের আন্তর্জাতিক যুব ফুটবলার বিষয়শ্রেণী:স্পেনের অনূর্ধ্ব-১৭ আন্তর্জাতিক ফুটবলার বিষয়শ্রেণী:স্পেনের অনূর্ধ্ব-১৯ আন্তর্জাতিক ফুটবলার বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার বিষয়শ্রেণী:স্পেনের অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী বিষয়শ্রেণী:ফুটবলে অলিম্পিক পদক বিজয়ী বিষয়শ্রেণী:রিয়াল মাদ্রিদ ফুটবল ক্লাবের খেলোয়াড় বিষয়শ্রেণী:রিয়াল মাদ্রিদ কাস্তিয়ার খেলোয়াড় বিষয়শ্রেণী:স্পেনীয় পুরুষ ফুটবলার বিষয়শ্রেণী:ফুটবল ফুলব্যাক বিষয়শ্রেণী:লা লিগার খেলোয়াড় বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:প্রিমেরা ফেদেরাসিওনের খেলোয়াড় বিষয়শ্রেণী:স্পেনের অলিম্পিক ফুটবলার বিষয়শ্রেণী:অলিম্পিক স্বর্ণপদক বিজয়ী স্পেনীয় বিষয়শ্রেণী:মাদ্রিদের ফুটবলার
ওয়াইয়ার্ড () একটি সম্পূর্ণ রঙিন মার্কিন মাসিক ম্যাগাজিন যাতে সংস্কৃতি, অর্থনীতি ও রাজনীতির উপর প্রযুক্তির প্রভাব আলোচিত হয়। ম্যাগাজিনটি ১৯৯৩ সাল থেকে প্রকাশিত হচ্ছে। মার্কিন যুক্তরাষ্ট্রের ক্যালিফোর্নিয়া অঙ্গরাজ্যের সান ফ্রান্সিস্কো শহর-ভিত্তিক কন্ডে নাস্ট পাবলিকেশনস ম্যাগাজিনটির মালিক। এটি মুদ্রিত এবং অনলাইন উভয়ভাবেই প্রকাশিত হয়।  থাম্ব|upright=.85|Wired ভবন :সান ফ্রান্সিসকো শহরে অবস্থিত   প্রধান সম্পাদক: Gideon Lichfield   প্রাক্তন সম্পাদকগন: Kevin Kelly ,Louis Rossetto,Chris Anderson   ইতিহাস   শুরু দিক থেকেই মাগাজিনটির সম্পাদকীয় দৃষ্টি ভঙ্গি তে Tecno-Utopian -এর প্রতিষ্ঠাতা Ian charles Stewart এবং তাঁর সহযোগী Kevin Kelly এ দুজনের উল্লেখযোগ্য প্রভাব লক্ষণীয় ছিল।  ১৯৯৮ থেকে ২০০৬ সাল পর্যন্ত, 'Wired Magazine' 'Weird News' -- এর ভিন্ন মালিকানাভিত্তিক ছিল।  কিন্তু, ২০০৬ সালে, "কন্ডে নাস্ট" "ওয়াইয়ার্ড নিউজকে" ২৫মিলিয়ন মার্কিন ডলারে ক্রয় করে এবং এটিকে একক মালিকানায় নিয়ে আসে। মালিকানা ক্রয়ের এক চুক্তির আওতায়, "ওয়াইয়ার্ড নিউজ" তাদের "ওয়াইয়ার্ড ম্যাগাজিনের" কনটেন্ট গুলো পুনরায় অনলাইন মাধ্যমে প্রকাশ করে।  সূত্র   তথ্যসূত্র   বিষয়শ্রেণী:বিজ্ঞান ও প্রযুক্তি ম্যাগাজিন বিষয়শ্রেণী:মার্কিন কম্পিউটার ম্যাগাজিন বিষয়শ্রেণী:ওয়েবি পুরস্কার বিজয়ী বিষয়শ্রেণী:মার্কিন যুক্তরাষ্ট্রের জীবনচর্যা ম্যাগাজিন বিষয়শ্রেণী:মার্কিন যুক্তরাষ্ট্রের মাসিক ম্যাগাজিন বিষয়শ্রেণী:১৯৯৩-এ প্রতিষ্ঠিত ম্যাগাজিন
শরীয়তপুর বাংলাদেশের ঢাকা বিভাগের একটি শহর। প্রশাসনিকভাবে এটি শরীয়তপুর জেলার সদরদপ্তর ও প্রধান শহর। এর আয়তন ২৪.৯২ বর্গকিলোমিটার এবং জনসংখ্যা ৪৯,৫৩৫ জন। এটি ক শ্রেণীর পৌরসভা দ্বারা শাসিত হয় (বাংলাদেশে ক,খ,গ তিন শ্রেণীর পৌরসভা বিদ্যমান)।   নামকরণ  বাংলাদেশের স্বাধীনতার পর ১৯৭৬ সালে সিদ্ধান্ত অনুসারে গৃহীত হয় যে, মাদারীপুরের পূর্বাঞ্চল নিয়ে একটি নতুন মহকুমা গঠিত হবে। এ বিষয়ে গঠিত কমিটির সিদ্ধান্তের প্রেক্ষিতে বিশিষ্ট সমাজ সংস্কারক, ব্রিটিশ বিরোধী তথা ফরায়েজী আন্দোলনের নেতা হাজী শরীয়তুল্লাহর নামানুসারে এর নামকরণ হয় শরীয়তপুর এবং এর সদর দপ্তরের জন্য পালং থানা অঞ্চলকে বেছে নেয়া হয়।   ইতিহাস  পলাশীর যুদ্ধে নবারের পরাজয়ের পর ১৭৬৫ সালে শরীয়তপুর ইষ্ট ইন্ডিয়া কোম্পানীর সৃষ্ট প্রশাসনের আওতাধীন হয়। শরীয়তপুরসহ ফরিদপুরের দক্ষিণাঞ্চল নিয়ে ঢাকা নিয়াবত গঠন করা হয়েছিল। ঢাকা নিয়াবত একজন নায়েব সুবাদার বা নায়েব নাজিম ঢাকাকে কেন্দ্রস্থল হিসেবে গঠন করে শাসন পরিচালনা করেন। শরীয়তপুর পূর্বে বৃহত্তর বিক্রমপুর এর অংশ ছিল। ১৮৬৯ সালে প্রশাসনের সুবিধার্থে ইহাকে বাকেরগঞ্জ জেলার অংশ করা হয়। কিন্তু এ অঞ্চলের জনগণের আন্দোলনের মুখে ১৮৭৩ সালেই এ অঞ্চলকে মাদারীপুর মহকুমার অন্তর্গত করে ফরিদপুর জেলার অংশ হিসেবে গ্রহণ করা হয়। ভাইসরয় লর্ড কার্জনের সময় ১৯০৫ সালে বাংলাকে বিভক্ত করা হলে এ অঞ্চলের বিকাশ ত্বরান্বিত হয়। ১৯১০ থেকে ১৯৩৫ সালের দিকে এ অঞ্চলের বহু বিপ্লবী সক্রিয়ভাবে আন্দোলন করেছিল। তার মধ্যে হাজী শরিয়ত উল্লাহ অন্যতম।   ভূগোল  শরীয়তপুর ঢাকা থেকে দক্ষিণে এবং বরিশাল থেকে উত্তরে, ২৪‌‌‌‌‌‌‍‍৹১২'২৭" উত্তর অক্ষাংশ এবং ৯০৹২০'৫০" পূর্ব দ্রাঘিমাংশে অবস্থিত। সমুদ্রপৃষ্ঠ থেকে এর উচ্চতা ১১ মিটার এবং এর মোট আয়তন ২৪.৯২ বর্গকিলোমিটার। ভূসংস্থান অনুসারে এটি সমতলভূমিতে অবস্থিত হলেও উত্তর থেকে দক্ষিণ দিকে কিছুটা ঢালু। বছরের অধিকাংশ সময়ই এখানে ক্রান্তীয় ভেজা এবং শুষ্ক আবহাওয়া বিরাজ করে। গড়ে তাপমাত্রা থাকে সর্বোচ্চ ৪৫ ডিগ্রি সেলসিয়াস এবং সর্বনিম্ন ১১ ডিগ্রি সেলসিয়াস। দেশের অন্যান্য অঞ্চলের মত এখানেও এপ্রিল থেকে জুন হল সবচেয়ে উষ্ণতম মাস এবং ডিসেম্বর থেকে জানুয়ারী হল সবচেয়ে শীতলতম মাস। শরীয়তপুরের গড় বার্ষিক গড় বৃষ্টিপাত ২১০৫ মিলিমিটার।   জনসংখ্যা  ২০১১ সালের আদমশুমারি অনুযায়ী শরীয়তপুরের জনসংখ্যা ৪৯,৫৩৫ জন। যার মধ্যে পুরুষ ২৫,১১৩ জন এবং নারী ২৪,৪২২ জন। যারা ১০৯০৮টি পরিবারে বা খানায় বাস করে। নারী ও পুরুষের লিঙ্গ অনুপাত হল ১০০ঃ১০৩, যেখানে জাতীয় লিঙ্গ অনুপাত হল ১০০.৩ এবং জাতীয় শহুরে লিঙ্গ অনুপাত হল ১০৯.৩। শরীয়তপুর শহরের স্বাক্ষরতার হার ৬২.৫%, যেখানে জাতীয় শহুরে স্বাক্ষরতার হার ৫৯.৪%।   প্রশাসন ও রাজনীতি  শরীয়তপুর ১৯৮৪ সালে জেলা শহরের মর্যাদা পেলেও  ১৯৯০ সালে পৌরসভা গঠিত হয়। তখন এর আয়তন ছিল ২৫.৫০ বর্গকিলোমিটার।  শরীয়তপুর পৌরসভা ৯টি ওয়ার্ড ও ২৭টি মহল্লা নিয়ে গঠিত। প্রতি ওয়ার্ডের জন্য সরাসরি ভোটে নির্বাচিত একজন কাউন্সিলর থাকেন। পৌরসভার প্রধান হলেন মেয়র। এছাড়াও তিন জন সংরক্ষিত নারী কাউন্সিলর রয়েছেন।  তথ্যসূত্র  বিষয়শ্রেণী:বাংলাদেশের শহর
রাজশাহী মেট্রোপলিটন পুলিশ রাজশাহী শহর ভিত্তিক একটি পুলিশ সংস্থা। ১৯৯২ সালের ১ জুলাই সংস্থাটি যাত্রা শুরু করে।  থানাসমূহ রাজশাহী মেট্রোপলিটন পুলিশের আওতাধীন থানা রয়েছে মোট ১২ টি। বোয়ালিয়া থানা রাজপাড়া থানা মতিহার থানা শাহমখদুম থানা চন্দ্রিমা থানা কাসিয়াডাঙ্গা থানা কাটাখালী থানা বেলপুকুর থানা রাজশাহী বিমানবন্দর থানা কর্ণহার থানা দামকুঁড়া থানা পবা থানা  আরএমপির ইউনিট সমূহ ক্রাইম বিভাগ গোয়েন্দা শাখা (ডিবি) নগর বিশেষ শাখা (সিটিএসবি) ট্রাফিক বিভাগ ওয়ান স্টপ সার্ভিস ভিকটিম সাপোর্ট সেন্টার উইমেন সাপোর্ট সেন্টার মোটরযান ও সরবরাহ শাখা ট্রেনিং স্কুল, দাঙ্গা দমন বিভাগ এসএএফ ডিভিশন কল্যাণ ও এস্টেট এমটি সেকশন।  আরএমপির ক্রাইম বিভাগ সমূহ আরএমপি’র ক্রাইম বিভাগ - ৪টি (বোয়ালিয়া, মতিহার, শাহমখদুম ও কাশিয়াডাঙ্গা)  বোয়ালিয়া বিভাগ   বোয়ালিয়া মডেল থানা- পুলিশ ফাঁড়ি ৬ টি , পুলিশ বক্স- ১ টি। রাজপাড়া থানা- পুলিশ ফাঁড়ি ১ টি , পুলিশ বক্স- ১ টি। চন্দ্রিমা থানা- পুলিশ ফাঁড়ি ১ টি।  মতিহার বিভাগ  মতিহার থানা - পুলিশ ফাঁড়ি ২ টি কাটাখালি থানা - পুলিশ ফাঁড়ি ১ টি বেলপুকুর থানা  শাহমখদুম বিভাগ শাহমখদুম থানা এয়ারপোর্ট থানা - পুলিশ ফাঁড়ি ১ টি পবা থানা  কাশিয়াডাঙ্গা বিভাগ কাশিয়াডাঙ্গা থানা- পুলিশ বক্স- ১ টি দামকুড়া থানা কর্ণহার থানা  শাখা সমূহ  সদর দপ্তর বিভাগ  পূর্ব বিভাগ  পশ্চিম বিভাগ  সিটি বিশেষ শাখা  গোয়েন্দা শাখা  পাবলিক অর্ডার ম্যানেজমেন্ট  প্রসিকিউশন  ট্রাফিক বিভাগ  পুলিশ প্রশিক্ষণ ইনস্টিটিউট  তথ্যসূত্র  বিষয়শ্রেণী:বাংলাদেশের আইন প্রয়োগকারী সংস্থা বিষয়শ্রেণী:বাংলাদেশের পৌর আইন প্রয়োগকারী সংস্থা বিষয়শ্রেণী:মেট্রোপলিটন পুলিশ বিষয়শ্রেণী:রাজশাহী বিষয়শ্রেণী:১৯৯২-এ বাংলাদেশে প্রতিষ্ঠিত
ইতালি–ফিলিপাইন সম্পর্ক হল ইতালি এবং ফিলিপাইন রাষ্ট্রদ্বয়ের মধ্যকার দ্বিপাক্ষিক সম্পর্ক। ১৯৪৭ সালের ৯ই জুলাই ইতালি এবং ফিলিপাইনের মধ্যকার দ্বিপাক্ষিক সম্পর্ক স্থাপিত হয়।   দ্বিপাক্ষিক সম্পর্ক  ১৯৮৬ সালের পিপল পাওয়ার অভ্যূত্থান দুই দেশের মধ্যকার দ্বিপাক্ষিক সম্পর্ক সম্প্রসারণে মূল ভূমিকা পালন করে। ইতালি প্রথম দেশ হিসেবে কোরাজান অ্যাকুইনোর রাষ্ট্রপতিত্ব স্বীকৃতি দেন। ইতালি এবং ফিলিপাইন নানাবিধ বিষয়ে চুক্তি স্বাক্ষরিত হয়। তার মধ্যে বৈজ্ঞানিক ও প্রযুক্তিগত সহায়তা, বিমান যোগাযোগ, রাজস্ব, বিনিয়োগ, উন্নয়নমূলক সহযোগিতা, সংস্কৃতি, সামাজিক নিরাপত্তা, ক্ষুদ্র ও মধ্যম উদ্যোগ, যানবাহন, যোগাযোগ এবং প্রতিরক্ষাসহ নানান ক্ষেত্র উল্লেখযোগ্য। ফিলিপাইন বহু ইতালিয় বাণিজ্যিক উদ্যোগকে স্বাগত জানিয়েছে। ইতালিয় ইন্ডাস্ট্রিজ কনফেডারেশন নামক ইতালির বৃহত্ত্ম উৎপাদনকারী সংস্থা ও সেবাদানকারী কোম্পানিও ফিলিপাইনে এসেছে। বাণিজ্য, অবকাঠামো এবং শক্তিসহ নানা কর্মসূচীতেও সমান্তরালে সহযোগিতামূলক পদক্ষেপ গৃহীত হয়েছে। ইতালিয় ও ফিলিপাইনের কোম্পানির মধ্যে বেশকিছু বিজনেস-টু-বিজনেস বৈঠকও অনুষ্ঠিত হয়েছে। ২০১৫ সালের ডিসেম্বর মাসে ফিলিপাইনের রাষ্ট্রপতি বেনিঙ্গো তৃতীয় অ্যাকুইনো রোমে বাণিজ্য ও পর্যটন খাতের সম্প্রসারণের উদ্দেশ্যে একটি দ্বিপাক্ষিক বিমান যোগাযোগ চুক্তিপত্রও স্বাক্ষরিত হয়।   ইতালিতে অবস্থানরত ফিলিপিনো   ইতালির চতুর্থ-বৃহত্তম অভিবাসী সম্প্রদায় গঠন করেছে ফিলিপিনোরা। প্রথম, দ্বিতীয় এবং তৃতীয় স্থানে ছিল যথাক্রমে রোমানিয়, আলবানিয় এবং উত্তর আফ্রিকান সম্প্রদায়। ফিলিপিনোদের বৃহত্তম একত্রিত ইউরোপীয় অভিবাসী গন্তব্যও ইতালি। ইতালির রাজধানী রোম ফিলিপিনো সম্প্রদায়দের বৃহত্তম আবাসস্থল। প্রায় ১০৮,০০০ ফিলিপিনো ইতালিতে বৈধভাবে সাময়িক কর্মী বা স্থায়ী বাসিন্দা হিসেবে বসবাস করে। আর অবৈধ ফিলিপিনোদের সংখ্যা প্রায় ২০,০০০ থেকে ৮০,০০০ এর মধ্যে। ২০০৮ সালে ইস্টাট (ইস্টিটিউটো ন্যাজনালে দি স্ট্যাটিস্টিকা) নামক ইতালির পরিসংখ্যা দপ্তর জানায়, ইতালিতে প্রায় ১১৩,৬৮৬ জন ফিলিপিনো বসবাস করছে যা ২০০৭ সালে ছিল ১০৫,৬৭৫ জন। ফিলিপিনো ইতালিয়দের মধ্যে প্রায় ৬৩% নারী এবং তারা ঘরোয়া কাজের সহযোগী হিসেবে কাজ করে। ফিলিপিনো কর্ম ও শ্রম মন্ত্রণালয় (ডলে) জানায় যে ইতালি প্রায় ৫০০০ নিয়মিত কর্মী রয়েছে, যে সংখ্যাটা ২০০৭ সালে ছিল ৩০০০। ডোল বলে যে এ পরিবর্তন ছিল "অভিবাসন খাতে ফিলিপিনোদের সাথে ভালো দ্বিপাক্ষিক সম্পর্কের চিহ্ন"। ইতালিতে প্রায় ৬০টি ফিলিপিনো সংস্থা ছিল। এগুলো মূলত ছিল গির্জা-ভিত্তিক, যদিও সেখানে বেশকিছু সাংস্কৃতিক ও পৌর দলও ছিল। এরকম একটি সংস্থা হল ফিলিপিনো উইমেনস কাউন্সিল। এ সংস্থাটির প্রধান উদ্দেশ্য হল ফিলিপিনো নারী অভিবাসীদের অধিকার বিষয়ে তাদেরকে সচেতন করে তোলা এবং সেই সাথে তাদের অধিকার রক্ষায় সোচ্চার থাকা। ২০০৭ সালে ইতালি ফিলিপিনোদের মধ্যে যাদের ড্রাইভিং লাইসেন্স ছিল, তাদের ইতালির ড্রাইভিং লাইসেন্সও প্রদান করে।   তথ্যসূত্র    বহিঃসংযোগ     বিষয়শ্রেণী:ইতালির দ্বিপাক্ষিক সম্পর্ক বিষয়শ্রেণী:ফিলিপাইনের দ্বিপাক্ষিক সম্পর্ক
থাম্ব|চলচ্চিত্রের পোস্টার এনকাউন্টার হল ২০২১ সালে মুক্তিপ্রাপ্ত ইংরেজি ভাষার একটি রোমাঞ্চকর চলচ্চিত্র। চলচ্চিত্রটি পরিচালনা এবং এর চিত্রনাট্য লিখেছেন মাইকেল পিয়ার্স এবং জো বার্টন। চলচ্চিত্রটিতে প্রাধান চরিত্রে অভিনয় করেছে রিজ আহমেদ, অক্টাভিয়া স্পেন্সার এছাড়াও পার্শ্ব চরিত্রে অভিনয় করেছে জেনিনা গাভাঙ্কর, ররি কোচরান, লুসিয়ান-রিভার চৌহান এবং আদিত্য গেদ্দাদা।  ২০২১ সালের ৩ সেপ্টেম্বরে ৪৮তম টেলুরাইড চলচ্চিত্র উৎসবে এটির ওয়ার্ল্ড প্রিমিয়ার হয়। ৩ ডিসেম্বর ২০২১ সালে অ্যামাজন স্টুডিওস কর্তৃক এটি সীমিত আকারে প্রকাশিত হয় এবং পরে ১০ ডিসেম্বরে প্রাইম ভিডিওতে মুক্তি পায়।   অভিনয়ে   মালিক খানের ভূমিকায় রিজ আহমেদ  হ্যাটি হেয়েসের ভূমিকায় অক্টাভিয়া স্পেন্সার  শেপার্ড ওয়েস্টের ভূমিকায় ররি কোচরান  পিয়ার ভূমিকায় জানিনা গাভাঙ্কর  জে খানের ভূমিকায় লুসিয়ান-রিভার চৌহান  ববি খানের ভূমিকায় আদিত্য গেদ্দাদা  ডিলানের ভূমিকায় মিশা কলিন্স  ল্যান্স ডানের ভূমিকায় শেন ম্যাক্রে  রাউলের ভূমিকায় আন্তোনিও জারামিলো  গ্রান্টের ভূমিকায় কেইথ সজারাবাজকা  ডোয়াইট ম্যাককিনলের ভূমিকায় ব্রেনান কিল কুক  কার্ট ম্যাককিনলের ভূমিকায় বিল ডাউস  এর্ণিয়ের ভূমিকায় স্টিফেন এস. সিমস   নির্মাণ  ২০১৮ সালের অক্টোবর মাসে জানা যায় যে মাইকেল পিয়ার্স চিত্রনাট্য ছাড়াও চলচ্চিত্রটির একটি অংশ পরিচালনাও করবেন, এবং জো বার্টন, ফিল্ম৪ প্রোডাকশনস কোম্পানি এবং আমাজন স্টুডিও চলচ্চিত্রটিকে প্রযোজনা করবে। ২০২০ সালের জুলাই মাসে, রিজ আহমেদ এবং অক্টাভিয়া স্পেন্সার চলচ্চিত্রে অভিনয়শিল্পী হিসেবে যোগ দেন, এবং জানানো হয় অ্যামাজন স্টুডিওগুলি চলচ্চিত্রটি বিতরণ করবে। ২০২০ সালের সেপ্টেম্বরে, জনিনা গাভাঙ্কর অভিনয়ে যোগ দেয়। ২০২০ সালের অক্টোবরে, ররি কোচরান অভিনয়ে যোগ দেয়। ২০২০ সালের নভেম্বরে, লুসিয়ান-রিভার চৌহান এবং আদিত্য গেদ্দাদা অভিনয়ে যোগ দেয়। ২০২০ সালের অক্টোবর মাসে চলচ্চিত্রটির প্রথম চিত্রগ্রহণ শুরু হয়।   তথ্যসূত্র    বহিঃসংযোগ        বিষয়শ্রেণী:ফিল্মফোর প্রডাকশন্সের চলচ্চিত্র বিষয়শ্রেণী:ব্রিটিশ চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:২০২১-এর চলচ্চিত্র বিষয়শ্রেণী:২০২০-এর দশকের ইংরেজি ভাষার চলচ্চিত্র বিষয়শ্রেণী:মার্কিন নাট্য চলচ্চিত্র বিষয়শ্রেণী:ব্রিটিশ নাট্য চলচ্চিত্র বিষয়শ্রেণী:২০২০-এর দশকের মার্কিন চলচ্চিত্র বিষয়শ্রেণী:২০২০-এর দশকের ব্রিটিশ চলচ্চিত্র
থাম্ব|বৈশালী টক্কর  বৈশালী টক্কর (১৫ জুলাই ১৯৯২ - ১৫ অক্টোবর ২০২২) ছিলেন একজন ভারতীয় অভিনেত্রী যিনি প্রধানত হিন্দি টেলিভিশনে কাজ করতেন। তিনি সাসুরাল সিমার কা -এ অঞ্জলি ভরদ্বাজ, সুপার সিস্টারস -এ শিবানী শর্মা, ভিশ ইয়া অমৃত: সিতারা -তে নেত্রা সিং রাঠোর এবং মনমোহিনী ২ -এ অনন্যা মিশ্র চরিত্রে অভিনয়ের জন্য পরিচিত ছিলেন।   মৃত্যু  ১৫ অক্টোবর ২০২২-এ, টক্কর মধ্যপ্রদেশের ইন্দোরের তেজাজি নগরে তার বাড়িতে ঝুলে আত্মহত্যা করেন।  ১৬ অক্টোবর তার বাবা তার মৃতদেহ আবিষ্কার করেন।    তার শয়নকক্ষে একটি আত্মহত্যা চিরকূট পাওয়া গেছে, যেখানে বলা হয়েছে যে সে তার প্রাক্তন প্রেমিকের দ্বারা হয়রানির শিকার ছিলেন।    টক্করকে দাহ করা হয়, তার পরিবার দাহ করার আগে তার চোখ দান করে।    তথ্যসূত্র    বহিঃসংযোগ       বিষয়শ্রেণী:১৯৯২-এ জন্ম বিষয়শ্রেণী:২০২২-এ মৃত্যু বিষয়শ্রেণী:ভারতীয় ধারাবাহিক নাটকের অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতে ফাঁসিতে ঝুলে আত্মহত্যা বিষয়শ্রেণী:২০২২-এ আত্মহত্যা বিষয়শ্রেণী:উৎসবিহীন তথ্যসহ সকল নিবন্ধ
জর্জ হাওয়েল (৯ জুন ১৮২২ – ১৮ নভেম্বর ১৮৯০) ছিলেন একজন অস্ট্রেলীয় ক্রিকেটার।  তিনি ১৮৫৫-৫৬ এবং ১৮৫৮-৫৯ এর মধ্যে নিউ সাউথ ওয়েলসের হয়ে চারটি প্রথম-শ্রেণীর ম্যাচ খেলেছেন।    আরো দেখুন    নিউ সাউথ ওয়েলসের প্রতিনিধি ক্রিকেটারদের তালিকা   তথ্যসূত্র    বহিঃসংযোগ     বিষয়শ্রেণী:সিডনি থেকে আগত ক্রিকেটার বিষয়শ্রেণী:নিউ সাউথ ওয়েলসের ক্রিকেটার বিষয়শ্রেণী:অস্ট্রেলীয় ক্রিকেটার বিষয়শ্রেণী:১৮৯০-এ মৃত্যু বিষয়শ্রেণী:১৮২২-এ জন্ম
ডান|150px|link=কেপলার-১১বি |alt=নেপচুন এবং পৃথিবীর সাথে কেপলার-১১বি (ধূসর)-এর আকৃতির তুলনা। কেপলার-১১বি একটি বহির্গ্রহ যা কেপলার মহাকাশযা কর্তৃক আবিষ্কৃত এবং এর অবস্থান কেপলার-১১ তারার নিকটবর্তী, যা ছিল পৃথিবী সাদৃশ গ্রহ খোঁজার উদ্দেশ্যে নাসা কর্তৃক পরিচালিত একটি অভিযান। কেপলার-১১বি পৃথিবীর চেয়ে তিন গুন বেশি ভরবিশিষ্ট ও আকারে দ্বিগুণ বড়। কিন্তু এর নিম্ন ঘনত্বের (≤ ৩ গ্রাম/সেমি৩) কারণে এর গঠন পৃথিবীর মতো নয়। কেপলার-১১বি, কেপলার-১১ ব্যবস্থারর ছয়টি গ্রহের মধ্যে সবচেয়ে উত্তপ্ত, এবং এর কক্ষপথ অন্য গ্রহগুলোর তুলনায় সবচেয়ে নিকটে অবস্থানরত। কেপলার-১১বি আরও ছয়টি গ্রহ সহ, প্রথম আবিষ্কৃত গ্রহমণ্ডল, যার তিনের অধিক পরিক্রমণকারী গ্রহ রয়েছে—আবিষ্কৃত সবচেয়ে ঘন সন্নিবেশিত মন্ডল। গ্রহমণ্ডলটি এখন পর্যন্ত আবিষ্কৃত সবচেয়ে সমতল মন্ডল আবিষ্কার পরবর্তী গবেষণার পর, গ্রহটি আরও পাঁচটি ভগ্নী গ্রহ সহ ২০১১ সালের ২ ফেব্রুয়ারি ঘোষণা দেয়া হয়। এটি আমাদের সৌরজগৎ থেকে সিগনাস তারামন্ডলে অবস্থিত। কেপলার-১১বি নামের দুটি অংশ রয়েছে। প্রথম অংশটি এর পরিক্রমনকারী তারা কেপলার-১১ থেকে নেয়া হয়েছে। কেপলার-১১বি অন্য সব গ্রহের সাথে একত্রে আবিষ্কার হওয়ার কারণে, কেপলার-১১বি-এর নামের পরে বি যুক্ত করা হয়েছে, কারণ আবিষ্কৃত ছয়টি গ্রহের মধ্যে এটিই ছিল সবচেয়ে অন্তর্বর্তী। (বাকি অংশ পড়ুন...)